Toshkent viloyatida varraklar sayli o‘tkazildi

Toshkent viloyatining Yuqori Chirchiq tumanida “Varraklar sayli” tashkil etildi, deya xabar berdi Turkiston Press.

Ushbu tadbir yoshlar qalbida milliy g‘oya, an’ana va urf-odatlarimizni asrab avaylash, xalqimizning ko‘p asrlik ma’naviyati va milliy qadriyatlari, hayotiy udumlarini saqlash, yosh avlod qalbi va ongiga ona yurtga muhabbat, istiqlolga sadoqat tuyg‘ularini chuqur singdirish, milliy sport o‘yinlarini targ‘ib etish, millatlararo totuvlikni mustahkamlash maqsadida “Qadriyat, urf-odat, an’ana va yoshlar” loyihasi doirasida tashkil etildi.
Varrak saylida 50 nafar yoshlar ishtirok etishdi. Musobaqada yoshlar “Eng chiroyli varrak”, “Eng baland uchgan varrak” shartlari bo‘yicha bellashdi.
“Kamolot” yoshlar ijtimoiy harakati Yuqori Chirchiq tuman kengashi tomonidan faol ishtirok etgan va g‘olib bo‘lgan yoshlarga faxriy yorliq va esdalik sovg‘alari topshirildi.